section_heading: Život i djelo
paragraph_text: Tijekom ovog perioda nastavila je tijek svog školovanja u Školi za likovnu umjetnost u Bostonu. Ovaj prijelaz obilježava i promjenu u njezinom fotografskom stilu. Prije je koristila samo crno-bijeli film, snimajući uglavnom dostupnim izvorima svjetla (s iznimkom nekoliko fotografija nastalih u The Other Side za koje je koristila blic). Uskoro je počela eksperimentirati s bojom, što će postati integralni dio njenog fotografskog stila. Uvođenje blica također je pridonijelo prepoznatljivosti njezinog stila. Rijetko radeći na prirodnom svijetlu, Goldin osvjetljuje svoje objekte prikazivanja opreznom uporabom blica koji naglašava njezine snažne vibrantne boje. Ona stvara svijetle, duboke nijanse otiskivanjem 35-milimetarskog filma fotografskom tehnikom poznatom pod imenom cibachrome. Dok se uobičajeni c-type printovi rade otiskivanjem negativa u boji, cibachrome printovi su fotografije otisnute s dijapozitiva. Ovaj proces omogućuje fotografu da prikaže optimalne boje te uvelike pridonosi oštrini i jasnoći kvalitete boje na printovima Nan Goldin.